GNU Classpath - Vikipedija

# GNU Classpath

### Straipsnis iš Vikipedijos, laisvosios enciklopedijos.

GNU Classpath grafinės sąsajos demonstracija

GNU Classpath - svarbi GNU projekto dalis, kurios tikslas - sukurti atviro kodo java sisteminę biblioteką.

Nors straipsnio rašymo metu dar galutinai nebaigta, GNU Classpath biblioteka jau naudojama daugelyje projektų, nes yra reikalinga kiekvienai Java (kalba) virtualai mašinai. GNU Classpath domisi įvairūs moksliniai projektai, nes Sun microsystems bibiliotekos kodą keisti draudžiama ir todėl su juo eksperimentuoti negalima. Bibilioteką taip pat naudoja įvairios specifinės virtualios mašinos (nuo vien Java ir Asembleriu parašytos operacinės sistemos JNode iki kreditinių kortelių programinės įrangos).

Praeityje šis projektas kėlė tikslus pats vienas pasiūlyti visiškai paruoštą naudoti Java aplinką ir turėjo savo virtualią mašiną (Japhar). GNU Classpath pamažu tampant bendro pobūdžio, įvairioms mašinoms skirta biblioteka, Japhar buvo skiriama vis mažiau ir mažiau dėmesio, kol ji pagaliau liko visiškai nebepalaikoma ir užmiršta. Dabartinės GNU Classpath versijos reikalauja vienos iš daugelio šiuo projektu besiremiančios išorinės mašinos palaikymo.

GNU Classpath kuria tipiška atviro kodo programuotojų bendruomenė. Šiuo metu projekte aktyviai dirba maždaug 30 žmonių iš viso pasaulio (apskritai kada nors rimtai dirbusių žmonių yra maždaug du kartus daugiau). Didžioji projekto dalis (Java 1.4 apie 99,7 %) šiuo metu yra pabaigta, jis ekspertų vertinamas įspūdingomis milijoninėmis sumomis.

GNU Classpath naudoja sujungimo išimtimi papildytą GPL licenziją.

## [taisyti] Bendruomenės reakcija į Sun Microsystems perėjimą prie atviro kodo

Nors Sun Microsystems paskelbė jog jų originali sisteminė java biblioteka ateityje bus platinama su atviro kodo licenzija, ilga laiką jai alternatyviu buvęs GNU Classpath bent jau kol kas nerodo jokių aktyvumo mažėjimo žymių. GNU Classpath 0.93 jau buvo paskutinė java 1.4 palaikymui skirta versija - bendruomenė teigia su tuo pabaigusi ir pereinanti prie 1.5.

Atviro kodo bei laisvosios įrangos bendruomenės sveikina Sun Microsystems apsisprendimą, tačiau neketina taikstytis su šios firmos numatytu gana ilgu pereinamuoju laikotarpiu. Kol bent vienas Sun modulis tebeturi uždaro kodo licenziją, GNU Classpath teigia parūpinsiąs jam laisvą alternatyvą. Sun šiuo metu derasi su nedaugelio jai nepriklausančių java komponentų savininkais dėl kodo atvėrimo.

Šiuo metu esama platformų, į kurias Sun Microsystems java apskritai neperkelta. Yra taip pat nemažai virtualių mašinų projektų, reikalaujančių būtent GNU Classpath standartą atitinkančios klasių bibliotekos. Visi šie subprojektai taip pat neskatina mesti predėto darbo ir labiau nuteikia laipsniškam Sun Microsystems kodo perkėlimui į jau egzistuojančius, praeityje alternatyviais buvusius projektus.

Taip pat neretai minima, jog GNU Classpath bendruomenė yra laisva panaudoti Sun Microsystems GPL kodą ir pasukti kokiu nors savu keliu, kuris nebūtinai turi sutapti su oficialia Sun strategija.

## [taisyti] Nuorodos

- GNU Classpath tinklalapis
- Richard Stallman apie būtinybę kurti nuo Sun nepriklausomą java vykdymo sistemą (anglų kalba)

Rodomas puslapis "http://lt.wikipedia.org../../../g/n/u/GNU_Classpath_55d9.html"

Kategorijos: Programavimas | GNU

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Polski
- Português